ด่วน! “ทีมทวิช” ขึ้นแท่นกรรมการ IFEC 5 คน สรุปเป็นต่อ “หมอวิชัย” อยู่ 1 ที่นั่ง
ด่วน! ประชุมวาระ 2 เสร็จสิ้น "ทีมทวิช" ขึ้นแท่นกรรมการ IFEC รวมทั้งหมด 5 ที่นั่ง สรุปเป็นต่อ "ทีมหมอวิชัย" อยู่ 1 ที่นั่ง 
14 ก.พ. 2560

ด่วน! ประชุมวาระ 2 เสร็จสิ้น “ทีมทวิช” ขึ้นแท่นกรรมการ IFEC รวมทั้งหมด 5 ที่นั่ง สรุปเป็นต่อ “ทีมหมอวิชัย” อยู่ 1 ที่นั่ง 
ผู้สื่อข่าวรายงานว่า การประชุมวิสามัญผู้ถือหุ้น ครั้งที่ 2/2560 ของบริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC ที่จัดขึ้นในวันนี้ (14 ก.พ.60) วาระที่ 2 พิจารณาคัดเลือกกรรมการชุดใหม่เพิ่มและแก้ไขข้อจำกัดทางกฎหมาย เพื่อให้บริษัทสามารถกลับมาประกอบกิจการได้อย่างต่อเนื่อง
โดยกรรมการที่ถูกคัดเลือกในวันนี้มีทั้งหมด 7 ราย ซึ่งเป็นฝ่ายที่นายทวิช เตชะนาวากุล เสนอชื่อทั้งหมด 5 ราย ประกอบด้วยอันดับที่ 3-7 ส่วนลำดับที่ 1 และ 2 เป็นฝ่ายที่นายแพทย์วิชัย ถาวรวัฒนยงค์เสนอชื่อเข้ามา
สำหรับรายชื่อกรรมการทั้งหมด 7 คน ตามลำดับดังนี้อันดับที่ 1. นายฉัตรณรงค์ ฉัตรภูติ อดีตผู้ช่วยกรรมการผู้การจัดใหญ่ บริษัท บริหารสินทรัพย์ กรุงเทพพาณิชย์ จำกัด อันดับที่ 2. พล.อ.บุญเลิศ แจ้งนพรัตน์ อดีตผู้อำนวยการ กองสนับสนุน กองอำนวยการรักษาความมั่นคงภายใน (กอ.รมน.)อันดับที่ 3. นายทวิช เตชะนาวากุล เจ้าของนิคมอุตสาหกรรมไฮเทคอันดับที่ 4. รศ.ประนอม โฆวินวิพัฒน์ ที่ปรึกษาอธิการบดีมหาวิทยาลัยธรรมศาสตร์อันดับที่ 5. นายสมชาย สกุลสุรรัตน์ อดีตกรรมการผู้จัดการใหญ่ ธนาคารทหารไทย อดีตกรรมการผู้จัดการใหญ่ ธนาคารศรีนคร และอดีตกรรมการผู้จัดการใหญ่ ธนาคารกรุงศรีอยุธยาอันดับที่ 6. พล.ต.อ.สุนทร ซ้ายขวัญ อดีตรักษาการผู้บัญชาการตำรวจแห่งชาติ (ผบ.ตร.)อันดับที่ 7. นายปริญญา วิญญรัตน์ กรรมการ ประธานกรรมการบริหาร และกรรมการผู้จัดการ บริษัท ไทยเทพรส จำกัด (มหาชน) หรือ SAUCE
จากการคัดเลือกกรรมการในวันนี้จะส่งผลให้ IFEC มีกรรมการครบทั้งหมด 9 คน ซึ่งประกอบด้วยฝ่ายของนายทวิช เตชะนาวากุล 5 ราย และฝ่ายของนายแพทย์วิชัย ถาวรวัฒนยงค์ 4 ราย
